Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Israelin parlamentti, Knesset, hyväksyi joulukuun alussa -
ensimmäisessä äänestyksessä lain, jolla parlamentti voi hajottaa itsensä -
ja järjestyttää siten uudet vaalit.
Lakiesityksen teki oppositio, mutta sen läpimenoon -
tarvittiin SiniValkoisten tuki. Tämä merkitsee käytännössä sitä, -
että nykyinen hallituskoalitio on tulossa tiensä päähän.
Jotta laki tulisi lopullisesti voimaan, tarvitaan vielä lakikomitean käsittely -
sekä kaksi äänestyskertaa lisää. Jos lakiesitys ei mene kuitenkaan läpi, -
niin parlamentti hajoaa automaattisesti jouluun mennessä, -
jos budjettisopua ei synny ennen sitä.
Pääministeripuolue Likudin mukaan budjettisovun syntyminen -
on erittäin vaikeaa nyt kun toinen hallituspuolueista -
on mukana opposition lakialoitteessa.
Mikäli Israel ajautuu neljänsiin vaaleihin kahden vuoden sisällä, -
ne pidettäisiin tiistaina, 23.3.2021.
Viikko sitten kerroimme, että Iran väitti heidän ydinohjelmansa johtajan -
saaneen surmansa konekiväärin luodoista, jotka ammuttiin -
kaukolaukaisimella ja jota ohjattiin satelliitin välityksellä.
Iranin televisio haastatteli tapahtuman johdosta Mohsen Fakhrizadekin -
kahta poikaa, joiden kertomus ei tue Iranin virallista väittämää lainkaan.
Israelin uutiskanava Kan raportoi poikien kertoneen, -
että heidän isänsä sai surmansa asemiesten luodeista, -
jotka ammuttiin auton tuulilasin läpi edestäpäin -
ja jota myös tapahtumasta otetut ensimmäiset kuvat tukevat.
Tiedemiehen vaimo, poikien äiti, istui kuljettajan vieressä -
eikä vahingoittunut ammuskelussa, joten Iranin tutkijoiden antamat -
lausunnot konekivääristä, kolmestatoista luodista ja -
kaukolaukaisimesta ovat vähintäänkin kyseenalaisia.
Iranissa toimii myös erittäin aktiivisia vastarintaliikkeitä, -
joista esimerkiksi Mujahideen-Khalq, on tehnyt vastaavanlaisia iskuja.
Libanonissa jopa parlamentaarista valtaa pitävän Hizbollah -
terroriorganisaation johtaja, sheikki Hassan Nasrallah, on muuttanut -
Israelin kostoiskun ja maan sisäisten levottomuuksien pelosta majapaikkaa
ja asustelee nykyään Iranissa.
Sheikki Nasrallah on verraten korkealla -
Israelin ulkomaantiedustelu Mossadin etsintälistoilla.
Nasrallah tuskin on itse milloinkaan surmannut ketään mutta on kuitenkin -
ollut mukana järjestämässä surmaamisen mahdollisuuksia muille.
Asiantuntijapiireissä tosin ihmetellään, -
miten Iran olisi turvallisempi paikka kuin Libanon, -
jossa sheikki on onnistunut piileskele- mään jo useita vuosikymmeniä.
Israelin ja arabivaltioiden lämminneet suhteet ovat -
huolestuttaneet Jordanian hallintoa. He pelkäävät menettävänsä -
Temppelivuoren hallintaoikeuden Saudi-Arabialle.
Mainitsimme viime uutislähetyksessä selkkauksesta, joka muodostui, -
kun Arabiemiraateista ja Bahrainista tulleilta muslimeilta estettiin pääsy -
Temppelivuorelle ja jonka johdosta Saudi-Arabian mediassa esitettiin -
ajatus Temppelivuoren kansainvälistämisestä.
Siihen olisi jopa perusteetkin, sillä brittien mandaattiaikana, -
vuonna 1924, Korkein Muslimineuvosto päätti, -
että Al Aqsa moskeijan ylimmäksi valvojaksi nimitettiin silloinen -
Mekan keskusmoskeijan valvoja Hussein bin Ali.
Nyt sekä jordanialais- että palestinalaismediat -
ovat nostaneet esiin mahdollisuuden, että Israel, yrittäessään saada aikaan -
diplomaattista tunnustamista Saudi-Arabian kanssa, -
olisi tarjoamassa Temppelivuoren hallintaoikeutta saudeille.
Jordanian kanssa vuonna 1994 solmitussa rauhansopimuksessa -
mainitaan kuitenkin, että Israel kunnioittaa Jordanian -
Hasemiitti Kuningaskunnan erityistä asemaa -
Jerusalemin muslimeille pyhien paikkojen suojelijana.
Tämän on myös palestiinalaishallinto hyväksynyt mutta sopimuksessa -
taataan myös kaikkien muidenkin uskontojen vapaa pääsy rukoilemaan -
Temppelivuorelle, ja juuri tämän palestiinalaishallinto on kieltänyt -
sekä juutalaisilta että kristityiltä ja nyt myös muslimeilta.
Viime viikolla Bahrainin teollisuudesta ja turismista vastaava ministeri -
Rashid al-Zayani sanoin maansa hyväksyvän sekä Golanilta että -
Länsirannan siirtokunnista tulleiden tuotteiden olevan -
Made in Israel merkittyjä.
Näin Bahrain olisi ottanut vastaavan asenteen kuin Yhdysvallat, -
joka kaksi viikkoa sitten ilmoitti ulkoministeri Mike Pompeon suulla, -
että Yhdysvallat tunnustaa siirtokuntien ja Golanin laillisuuden -
Israelille myös niissä valmistettujen tuotteiden osalta.
Vain vuorokautta myöhemmin, Bahrainin pääkaupungissa -
Manamassa pidetyn Islamilaisten valtioiden yhteistyöelimen kokouksen -
jälkeen, samainen Bahrainin ministeri peruutti lausuntonsa, -
todeten Bahrainin pysyvän kuitenkin kokouksessa tehdyn -
aikaisemman päätöslauselman kannalla.
Myös Israelissa on koronaviruksen toinen aalto ollut verraten tuhoisa, -
sillä maassa on todettu jo lähes 350 tuhatta tartuntatapausta, joista tosin -
yli 90 prosenttia on ollut erittäin lieviä tai niistä on täysin parannuttu.
Koronaan on kuitenkin menehtynyt jo yli 2900 ihmistä, -
joten tauti ei ole Israelissakaan vielä mitenkään voitettu.
Siellä on kuitenkin saatu erittäin lupaavia tuloksia -
uudella happihoidolla, joka on tehonnut noin 97 prosenttisesti -
alle 60-vuotiaisiin potilaisiin.
Israelissa odotetaan ensimmäisiä eriä amerikkalaisten lääkeyhtiöiden, -
Modernan ja Pfizerin rokote-eristä, joilla odotetaan saavutettavan -
noin 95 prosentin teho koronavirusta vastaan.
Näiden rokotteiden hyväksynnästä vastaava Israelin ministeriö ja -
lääkevirasto tutkivat vielä rokotteiden mahdollisia sivuvaikutuksia, -
ennen kuin antavat luvan niiden käyttämiselle.
Terveysministeriö on varautunut rokottamaan kaksi miljoonaa ihmistä -
6 viikon aikana siitä kun ensimmäiset rokote-erät on saatu käyttöön.
Ensi kesään mennessä Israeliin on tulossa ainakin noin 4 miljoonaa -
koronarokotetta ja jolloin myös usko- taan taudin alkavan olla voitettu.
Siitä huolimatta, että Saudi-Arabia ja Israel ovat lämmitelleet suhteitaan -
kohti molemmin puolista diplomaattista tunnustamista, -
ei koko Saudien kuningashuone ole varauksettomasti ajatuksen takana.
Eräs tunnetuimmista ja myös vaikutusvaltaisimmista -
saudiprinsseistä, Turki bin Faisal, tylytti melko suorasanaisesti -
Israelin ulkoministeri Gaby Ashkenazia Manamassa, Bahrainissa pidetyssä -
Strategisten suhteiden kansainvälisessä seminaarissa.
Prinssi Bin Faisalin mukaan Israel on viimeisin kolonialistinen valtio -
koko Lähi-idässä, rakentaa apartheid muureja Länsirannalle, -
tuhoaa koteja silloin kun heitä niin huvittaa ja -
salamurhaa kenet katsoo tarpeelliseksi.
Israelilla on ainakin 200 ydinkärkeä, prinssi bin Faisal jatkoi, -
heille ei-juutalaiset kansalaiset eivät ole saman arvoisia lain edessä.
Mikäli Israel haluaa diplomaattiset suhteet Saudi-Arabian kanssa, -
heidän tulee hyväksyä saudien aloite vuodelta 2002, joka tarkoittaa -
täydellistä vetäytymistä vuoden 1967 sotaa edeltäville rajoille, -
Jerusalemin Palestiinan pääkaupungiksi ja -
reilua kohtelua kaikille Palestiinan pakolaisille.
Lähi-idän ja Israelin asiantuntijoiden mukaan -
tällaisten vaatimusten hyväksymisen jälkeen Saudeilla ei olisikaan enää -
tarvetta diplomaattisten suhteiden luomiseen, -
sillä tämä merkitsisivät itsenäisen ja elinkelpoisen juutalaisvaltion -
olemassaolon päättymistä.
Lähitulevaisuus näyttää kuinka paljon sanavaltaa -
prinssi bin Faisalin lausunnolla on. Hän on toiminut aikoinaan -
mm. Saudi-Arabian Yhdysvaltojen suurlähettiläänä.
Näin Jerusalem uutiset tällä kertaa. Muistathan rukoilla rauhaa tuolle -
kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola